
                  Magyarított man page-ek
                  =======================
 
HASZNÁLAT
---------

 1.   Először a nyelvet kell beállítani a LANG környezeti változóba
        $ export LANG=hu

Ez tudatja a rendszerrel, hogy te, mint felhasználó magyar nyelvet 
használsz, és probáljon ehhez idomulni. Így pl. a magyar nyelvű kézikönyv
lapokat keresi. (Ezt mindegyik felhasználó külön-külön beállíthatja.)
A beállításnak több módja lehetséges:
      a.,   Egyszeruen a prompt-nál beírjuk. Ekkor csak nekünk, és
            csak akkor az egy bejelentkezéskor lesznek olvashatóak
            a magyar kézikönyvlapok, pontosabban, mindig csak akkor,
            miután ezt beírtuk.
      b.,   Mindegyik buroknak van egy olyan állománya, amit
            indításakor értelmez. Ez bash esetén pl. a .bash_profile.
            Ha a parancsot ide írjuk, akkor még mindigy csak az adott
            felhasználó, de már minden (ezutáni) bejelentkezésekor
            olvashatja a magyar kézikönyvlapokat.
      c.,   Létezik ilyen állománybol globális is. Ezt bármely
            felhasználó (aki az adott burkot használja)
            bejelentkezésekor végrehajtodik. Ezek a /etc könyvtárban
            találhatóak, és pl. ugyancsak bash esetén a /etc/profile
            az. De míg az elöbbieket egyszerű felhasználóként is
            módosíthatjuk, ezt - természetesen - már csak rootként.

 2.   innentől már működik is, de célszerű még egy
        $ setfont lat2u-16 -u lat2u
      ami a konzolon a betűket latin-2-re (ISO-8859-2) állítja.

Ezt szintén csak rootként tehetjük meg. Ahhoz, hogy ennek is hosszabb
hatása legyen a /etc/kbd/config állományba kell beleírni értelemszerűen
   CONSOLE_FONT=lat2u-16
   CONSOLE_MAP=lat2u
és persze ha van akkor kitörölni ezen sorok elől a megjegyzés jelét a
#-ot.

M1.   Az itt leírtak a szöveges konzolra vonatkoznak.

M2.   A magyarítással kapcsolatos bővebb informácóért olvasd el a
      Magyarul-HOGYAN-t.

M3.   Ha esetleg terminálról jelentkeztünk be, akkor az 1.-es pontot
      a célgépen, a 2. pontot viszont a terminálon kell beállítani.

                                     Szalay Attila <sasa@sophia.jpte.hu>

--------------------------------------------------------------------------


 A fordításokat többen készítették, nevük a manpage-ok alján található.
Ezúttal is szeretnék köszönetet mondani nekik, kiemelten Horváth András-nak
<horvatha@kvark.szif.hu>, eddig ő fordította a legtöbb manpage-et.
Ha nem leszek lusta, akkor ideírom majd az összes fordító nevét,
megérdemlik ;-)

                                     John Zero <johnzero@telnet.hu>

-----------------------------------------------------------------------------
 (Jogi megjegyzés: A fordításokért, esetleges hibákért sem az LME, sem a
fordítók semmilyen garanciát, felelősséget nem vállalnak. Magyarul: ha a
fordított anyag megeszi a házadat, megveri a plüssmacidat, elmegy autózni a
városban a kocsival, megissza az összes alkoholt a hűtőből, akkor sem tartozunk
semmivel.)
-----------------------------------------------------------------------------

Újabb verziót találhatsz a fordításokból, a következő címen:

 ftp://lme.linux.hu/lme/forditas/
